ᱵᱚᱱᱫᱚᱱᱟ ᱯᱟᱴᱷᱚᱠ

ᱵᱟᱱᱫᱚᱱᱟ ᱯᱟᱴᱷᱚᱠ (née ᱵᱚᱭᱫᱽᱭᱚ) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱪᱚᱞᱟᱱ ᱪᱤᱛᱟ.ᱨ ᱟᱨ ᱴᱮᱞᱤᱵᱤᱡᱚᱱ ᱟᱠᱴᱨᱮᱥ ᱠᱟᱱᱟᱭ ᱾  ᱠᱷᱤᱪᱰᱤ ᱨᱮ ᱡᱚᱭᱚᱥᱨᱤ ᱯᱚᱨᱮᱠᱷ ᱨᱳᱞ ᱞᱮᱠᱟᱛᱮ ᱦᱚᱲ ᱛᱟᱞᱟ ᱨᱮ ᱵᱟᱰᱟᱭ ᱧᱟᱢ ᱦᱚᱪᱚ ᱞᱮᱱᱟ ᱾ ᱥᱟᱛᱷ ᱱᱤᱵᱷᱟᱱᱟ ᱥᱟᱛᱷᱤᱭᱟ ᱨᱮ ᱦᱚᱸ ᱥᱩᱯ ᱟ.ᱠᱷᱨᱤᱧ ᱤᱧ ᱜᱚᱣᱩᱨᱟ ᱞᱮᱠᱟᱛᱮ ᱠᱟ.ᱢᱤ ᱠᱟᱛᱮ ᱧᱩᱛᱩᱢ ᱟᱨᱡᱟᱣ ᱟᱩᱞᱱ ᱛᱟᱦᱮᱸᱫ ᱾ ᱵᱚᱱᱫᱚᱱᱟ ᱫᱚ ᱟᱭᱢᱟ ᱞᱮᱠᱟᱱᱟᱜ ᱜᱩᱡᱽᱨᱟᱛ ᱪᱚᱞᱚᱱ ᱪᱤᱛᱟ.ᱨ ᱨᱮ ᱠᱟ.ᱡᱤ ᱟᱠᱟᱫᱟᱭ ᱾ ᱟᱡᱟᱜ ᱒᱐ ᱥᱟᱞ ᱠᱟ.ᱡᱤ ᱡᱤᱭᱚᱱ ᱨᱮ ᱟ.ᱰᱤᱜᱟᱱ ᱩᱭᱦᱟ.ᱨ ᱫᱚᱦᱚ ᱞᱮᱠᱟᱱᱟᱜ ᱯᱷᱤᱞᱢ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾ ᱱᱩᱭᱟᱜ ᱠᱚᱢᱮᱰᱤ ᱟᱨ ᱴᱤᱵᱷᱤ ᱠᱚᱨᱮ ᱥᱤᱴᱠᱚᱢ(sitcoms) ᱚᱠᱚᱭ ᱦᱚᱸ ᱵᱟᱠᱚ ᱦᱤᱲᱤᱧ ᱫᱟᱲᱮᱭᱟᱜ ᱛᱟᱭᱟ ᱾

ᱵᱚᱱᱫᱚᱱᱟ ᱫᱚ ᱚᱦᱚᱢᱚᱫᱟᱵᱟᱫᱽ ᱨᱮ ᱡᱟᱱᱟᱢ ᱞᱮᱱᱟᱭ ᱟᱨ ᱚᱱᱰᱮ ᱜᱮ ᱦᱟᱨᱟ ᱠᱟᱱᱟᱭ ᱾ ᱜᱩᱡᱽᱨᱟᱛᱤ ᱟᱠᱴᱚᱨ ᱚᱨᱵᱤᱱᱫ ᱵᱚᱭᱫᱽᱭᱚ ᱫᱚ ᱟᱡ ᱵᱟᱵᱟ ᱠᱟᱱᱟᱭ ᱾ ᱑᱙᱙᱕ ᱨᱮ ᱴᱮᱞᱤᱵᱤᱡᱚᱱ ᱨᱮ ᱠᱟ.ᱢᱤ ᱮᱦᱚᱵ ᱚᱠᱛᱚ ᱨᱮ ᱧᱤᱫᱟ. ᱫᱚ ᱵᱷᱟ.ᱜᱤ ᱞᱮᱠᱟ ᱵᱟᱭ ᱡᱟ.ᱯᱤᱫ ᱫᱟᱲᱮᱭᱟᱫ ᱛᱟᱦᱮᱸᱫ ᱾ ᱦᱚᱢ ᱯᱚᱱᱪ ᱨᱮ ᱢᱤᱱᱟᱠᱷᱤ ᱢᱟᱴᱷᱩᱨ ᱞᱮᱠᱟᱛᱮ ᱢᱤᱫ ᱥᱤᱨᱤᱡᱽ ᱴᱤᱵᱷᱤ ᱨᱮ ᱪᱟ.ᱞᱩᱜ ᱠᱟᱱ ᱛᱟᱭ ᱛᱟᱦᱮᱸᱫ ᱾ 

ᱱᱤᱡᱮᱨ ᱡᱤᱛᱚᱱ
ᱯᱟᱴᱷᱚᱠ ᱫᱚ ᱚᱦᱚᱢᱚᱫᱟᱵᱟᱫᱽ ᱨᱮ ᱦᱟᱨᱟ ᱠᱟᱱᱟᱭ, ᱡᱟᱦᱟᱸᱨᱮ ᱫᱚ ᱟᱡ ᱵᱟᱵᱟ, ᱚᱨᱵᱤᱱᱫᱽ ᱵᱚᱭᱫᱽᱭᱚ ᱫᱚ ᱜᱩᱡᱽᱨᱟᱛᱤ ᱛᱷᱤᱭᱮᱴᱚᱨ ᱨᱮ ᱠᱟᱢᱤ ᱠᱟᱱ ᱛᱟᱦᱮᱸᱱ ᱾ ᱵᱚᱱᱫᱚᱱᱟ ᱫᱚ ᱚᱱᱚᱞᱤᱭᱟ,ᱰᱤᱨᱮᱠᱴᱚᱨ ᱱᱤᱨᱚᱡᱽ ᱯᱟᱴᱷᱚᱠ ᱴᱷᱮᱱ ᱡᱟᱶᱟᱭ ᱞᱮᱱᱟ ᱾ ᱱᱤᱨᱚᱡᱽ ᱜᱮ, ᱵᱚᱱᱫᱚᱱᱟ ᱫᱚ, ᱟᱯᱱᱮ, ᱜᱩᱢᱱᱟᱢ (᱒᱐᱐᱘) ᱟᱨ ᱨᱟᱭᱤᱴ ᱭᱟ ᱨᱚᱝᱜ (᱒᱐᱑᱐) ᱪᱚᱞᱚᱱ ᱪᱤᱛᱟ.ᱨ ᱠᱚᱨᱮ ᱠᱟ.ᱢᱤ‌ ᱦᱚᱪᱚ ᱞᱮᱫᱮᱭᱟ ᱟᱨᱵᱟᱝ ᱫᱟᱣ ᱮᱢᱟᱫᱮ ᱛᱟᱦᱮᱸᱱ ᱾ ᱱᱩᱠᱤᱱ ᱵᱩᱰᱷᱟ ᱵᱩᱰᱷᱤ ᱨᱮᱱ ᱫᱚ ᱵᱟᱨᱭᱟ ᱜᱤᱫᱽᱨᱟ. ᱛᱟ.ᱠᱤᱱ, ᱢᱤᱫ ᱠᱚᱲᱟ ᱭᱚᱥ ᱟᱨ ᱠᱩᱲᱤ ᱜᱤᱫᱽᱨᱟ. ᱨᱟᱫᱷᱤᱠᱟ ᱠᱟᱱᱟᱠᱤᱱ ᱾

᱒᱐᱑᱖ ᱨᱮ ᱥᱟᱛᱷ ᱱᱤᱵᱦᱟᱱᱟ ᱥᱟᱛᱷᱤᱭᱟ ᱥᱩᱴᱤᱝ ᱴᱷᱟᱶ ᱨᱮ ᱪᱮᱛᱮᱱ ᱫᱮᱡᱚᱜ ᱯᱟᱦᱪᱚ ᱠᱷᱚᱱ ᱩᱞᱴᱟ.ᱣ ᱧᱩᱨᱮᱱ ᱠᱷᱟ.ᱛᱤᱨ ᱤᱱᱡᱩᱰ(injured) ᱠᱟᱱᱟᱭ ᱾ 

ᱦᱚᱲ ᱠᱚ ᱢᱮᱱᱟ ᱡᱮ ᱥᱟᱛᱷ ᱱᱤᱵᱦᱟᱱᱟ ᱥᱟᱛᱷᱤᱭᱟ ᱨᱮ ᱵᱚᱱᱫᱚᱱᱟᱻᱤᱡ ᱜᱚᱲᱚ ᱟᱠᱴᱚᱨ ᱨᱩᱯᱮᱞ ᱯᱚᱴᱮᱞ ᱥᱟᱝ ᱵᱟ.ᱲᱤᱡ ᱥᱟ.ᱜᱟ.ᱭ ᱟᱨᱵᱟᱝ ᱠᱷᱟ.ᱯᱟ.ᱨᱤᱭᱟ.ᱜ ᱜᱮᱭᱟ ᱠᱤᱱ ᱾ ᱛᱚᱵᱮ ᱯᱚᱴᱷᱚᱠ ᱫᱚ ᱱᱚᱶᱟ ᱠᱟᱛᱷᱟ ᱫᱚ ᱮᱲᱮ ᱜᱮᱭᱟ ᱢᱮᱱᱛᱮ ᱞᱟ.ᱭ ᱟ.ᱪᱩᱨᱟᱭ ᱟᱨ ᱢᱮᱱᱟᱭ ''ᱨᱩᱯᱮᱞ ᱫᱚ ᱟ.ᱰᱤ ᱜᱮ ᱱᱟᱯᱟᱭ ᱟᱨ ᱴᱟᱞᱮᱱᱴᱮᱰ ᱦᱚᱲ ᱠᱟᱱᱟᱭ ᱾ ᱟ.ᱞᱤᱧ ᱵᱟᱱᱟ ᱦᱚᱲ ᱢᱮᱥᱟ ᱠᱟᱛᱮ ᱟ.ᱰᱤ ᱱᱟᱯᱟᱭ ᱢᱚᱡᱽᱛᱮ ᱞᱤᱧ ᱠᱟ.ᱢᱤ ᱡᱚᱝ ᱠᱟᱱᱟ ᱾''

ᱵᱚᱱᱫᱚᱱᱟ ᱫᱚ ᱟᱭᱢᱟ ᱞᱮᱠᱟᱱ ᱥᱤᱨᱤᱭᱮᱞ ᱠᱚᱨᱮ ᱠᱟ.ᱢᱤ ᱟᱠᱟᱫᱟᱭ ᱾ ᱥᱚᱵᱽ ᱴᱤᱵᱷᱤ ᱨᱮᱭᱟᱜ ᱧᱩᱛᱩᱢᱟᱱ ᱠᱚᱢᱮᱰᱤ ᱥᱳ ᱢᱮᱸ ᱠᱚᱵᱽ ᱥᱟᱥ ᱵᱚᱱᱩᱝᱜᱤ ᱨᱮ ᱥᱤᱞᱟ ᱫᱮᱵᱤ ᱠᱮᱨᱮᱠᱴᱚᱨ ᱨᱮ ᱢᱮᱱᱟᱭᱟ ᱾ 
 ᱒᱐᱑᱑ ᱨᱮ ᱱᱩᱭ ᱫᱚ ᱟᱨ ᱢᱤᱫ ᱮᱴᱟᱜ ᱠᱚᱢᱮᱰᱤ ᱥᱳ ᱨᱮ ᱠᱟ.ᱢᱤ ᱮᱦᱚᱵ ᱞᱮᱫᱟᱭ ᱾ ᱱᱚᱶᱟ ᱨᱮᱭᱟᱜ ᱧᱩᱛᱩᱢ ᱫᱚ ᱟᱨ. ᱠᱮ. ᱞᱚᱠᱷᱢᱚᱬ ᱠᱤ ᱫᱩᱱᱤᱭᱟ ᱠᱟᱱᱟ ᱾ ᱱᱩᱭ ᱫᱚ ᱢᱟᱦᱤᱥᱟᱜᱚᱨ ᱨᱮ ᱦᱚᱸ ᱠᱟ.ᱢᱤ ᱟᱠᱟᱫᱟᱭ ᱾  

ᱵᱟᱰᱤ ᱫᱩᱨ ᱥᱮ ᱟᱭᱮ ᱦᱮᱸ ᱴᱮᱞᱤᱵᱤᱡᱚᱱ ᱥᱤᱨᱤᱡᱽ ᱨᱮ ᱢᱤᱫ ᱮᱞᱤᱭᱟᱱ ᱠᱮᱨᱮᱠᱴᱚᱨ ᱨᱮ ᱧᱮᱞᱧᱟᱢ ᱞᱮᱱᱟᱭ ᱾ ᱱᱚᱶᱟ ᱫᱚ ᱵᱚᱱᱫᱚᱱᱟᱭ ᱢᱮᱱᱟ,ᱱᱚᱶᱟ ᱨᱮ ᱠᱟ.ᱢᱤ ᱞᱟ.ᱜᱤᱱ ᱤᱧ ᱵᱟᱵᱟ ᱴᱷᱮᱱ ᱠᱷᱚᱱ ᱜᱚᱲᱚ ᱫᱟᱲᱮᱧ ᱧᱟᱢ ᱛᱟᱦᱮᱸᱱ ᱾ 

ᱴᱮᱞᱤᱵᱤᱡᱚᱱ ᱥᱤᱨᱤᱡᱽ
 ᱢᱤᱱᱟᱠᱷᱤ ᱢᱟᱛᱷᱩᱨ ᱞᱮᱠᱟᱛᱮ ᱦᱚᱢ ᱯᱚᱧᱪ ᱨᱮ (᱑᱙᱙᱕–᱑᱙᱙᱖, ᱒᱐᱐᱕–᱒᱐᱐᱖)
 ᱮᱠ ᱢᱟᱦᱩᱞ ᱦᱳ ᱥᱚᱯᱱᱳ ᱠᱟ (᱑᱙᱙᱙–᱒᱐᱐᱒)
 ᱡᱚᱭᱚᱥᱨᱤ ᱯᱚᱨᱮᱠᱷ ᱧᱩᱛᱩᱢ ᱛᱮ ᱠᱷᱤᱪᱰᱤ (᱒᱐᱐᱒)
 ᱨᱚᱥᱤᱠᱻᱤᱡ ᱮᱨᱟ ᱞᱮᱠᱟᱛᱮ, ᱯᱩᱡᱟᱻᱤᱡ ᱟᱭᱚ ᱞᱮᱠᱟᱛᱮ ᱭᱮ ᱢᱮᱨᱤ ᱞᱟᱭᱤᱯᱷ ᱦᱮ (᱒᱐᱐᱔–᱒᱐᱐᱕)
 ᱡᱚᱭᱚᱥᱨᱤ ᱯᱚᱨᱮᱠᱷ ᱧᱩᱛᱩᱢ ᱛᱮ ᱤᱱᱥᱴᱟᱱᱴ ᱠᱷᱤᱪᱰᱤ (᱒᱐᱐᱕–᱒᱐᱐᱖)
 ᱥᱤᱞᱟ‌ ᱫᱮᱵᱤ ᱧᱩᱛᱩᱢ ᱛᱮ ᱢᱮᱸ ᱠᱚᱵ ᱥᱟᱥ ᱵᱚᱱᱳᱸᱜᱤ (᱒᱐᱐᱘–᱒᱐᱐᱙)
 ᱨᱟᱡᱽᱥᱨᱤ ᱥᱟᱦ ᱧᱩᱛᱩᱢ ᱛᱮ ᱢᱤᱥᱴᱨᱮᱥ & ᱢᱤᱥᱴᱚᱨ ᱥᱚᱨᱢᱟ ᱟᱞᱞᱦᱟᱵᱟᱫᱽᱣᱟᱞᱮ (᱒᱐᱑᱐–᱑᱐᱑᱑)
 ᱵᱟᱠᱩᱲᱚ ᱵᱟᱠᱩ ᱵᱷᱚᱵᱮᱥ ᱵᱚᱥᱩᱵᱫᱚ ᱧᱩᱛᱩᱢ ᱛᱮ ᱟᱨ ᱠᱮ ᱞᱚᱠᱷᱢᱚᱬ ᱠᱤ ᱫᱩᱱᱤᱭᱟ (᱒᱐᱑᱑–᱒᱐᱑᱓) 
  ᱚᱱᱩᱥᱩᱭᱟ ᱢᱮᱦᱛᱟ ᱧᱩᱛᱩᱢ ᱛᱮ ᱢᱚᱦᱤᱥᱟᱜᱚᱨ (᱒᱐᱑᱔–᱒᱐᱑᱕)
 ᱫᱟᱫᱤ ᱧᱩᱛᱩᱢ ᱛᱮ ᱵᱚᱰᱤ ᱫᱳᱨ ᱥᱮ ᱟᱭᱮ ᱦᱮᱸ "᱙0" (᱒᱐᱑᱔–᱒᱐᱑᱕)
 ᱜᱚᱣᱩᱨᱟ ᱥᱩᱨᱭᱚᱵᱚᱱᱥᱤ ᱧᱩᱛᱩᱢ ᱛᱮ ᱥᱟᱛᱷ ᱱᱤᱵᱷᱟᱱᱟ ᱥᱟᱛᱷᱤᱭᱟᱸ (᱒᱐᱑᱕-᱒᱐᱑᱖; ᱒᱐᱑᱖–᱒᱐᱑᱗)
 ᱯᱚᱫᱽᱢᱤᱱᱤ/ᱵᱚᱭᱫᱮᱦᱤ ᱧᱩᱛᱩᱢ ᱛᱮ ᱥᱟᱵᱤᱛᱨᱤ ᱫᱮᱵᱤ ᱠᱚᱞᱮᱡᱽ & ᱦᱚᱥᱯᱤᱴᱟᱞ (᱒᱐᱑᱗–᱒᱐᱑᱘)
 ᱡᱚᱭᱚᱥᱨᱤ ᱯᱚᱨᱮᱠᱷ ᱧᱩᱛᱩᱢ ᱛᱮ ᱠᱷᱤᱪᱲᱤ ᱨᱤᱴᱚᱨᱱᱥ (᱒᱐᱑᱘)
 ᱯᱟᱨᱵᱚᱛᱤ ᱧᱩᱛᱩᱢ ᱛᱮ ᱭᱮ ᱛᱮᱨᱤ ᱜᱚᱞᱤᱭᱟᱸ (᱒᱐᱑᱘)
 ᱫᱮᱵᱤᱠᱟ ᱫᱟ.ᱭ ᱧᱩᱛᱩᱢ ᱛᱮ ᱢᱚᱱᱢᱳᱦᱤᱱᱤ (᱒᱐᱑᱘–ᱠᱷᱚᱱᱟᱜ)

 ᱯᱷᱤᱞᱢᱳᱜᱽᱨᱟᱯᱷᱤ 

 ᱜᱳᱞᱠᱮᱨᱤ (᱒᱐᱒᱐, ᱜᱩᱡᱽᱨᱟᱛᱤ)

 ᱥᱟ.ᱠᱷᱭᱟ.ᱛ 

ᱵᱟ.ᱲᱛᱤ ᱡᱚᱱᱚᱲ


Category:Living people
Category:Actresses from Ahmedabad
Category:20th-century Indian actresses
Category:21st-century Indian actresses
Category:Indian film actresses
Category:Indian television actresses
Category:Indian stage actresses
Category:Indian soap opera actresses
Category:Actresses in Hindi television
Category:Actresses in Gujarati cinema
Category:1976 births